钦定古今图书集成/明伦汇编/闺媛典/第366卷 > 《北风行》前人
## 钦定古今图书集成/明伦汇编/闺媛典/第366卷 > 《北风行》前人

“烛龙栖寒门，光耀犹旦开。日月照之何不及此，唯有
北风号怒天上来。”燕山雪花大如席，片片吹落轩辕
台。幽州思妇十二月，停歌罢笑双蛾摧。倚门望行人，
念君长城苦寒真可哀。别时提剑救边去，遗此虎纹
金鞞靫。中有一双白羽箭，蜘蛛结网生尘埃。箭空在，
人今战死不复回。不忍见此物焚之已成灰。黄河捧
“土尚可塞，北风雨雪恨难裁。”